**A J Á N L A T K É R É S**

**Tisztelt Ajánlattevő!**

**A Tiszaújvárosi Intézményműködtető Központ** 3580 Tiszaújváros, Bethlen G. út 7, (a továbbiakban: **ajánlatkérő**) ezúton kéri fel ajánlattételre az Ön által képviselt céget, mint Ajánlattevőt (a továbbiakban: ajánlattevő) a jelen ajánlatkérésben nevezett, a **közbeszerzési értékhatárt el nem érő értékű beszerzés során** jelen ajánlatkérésben előírtak szerint és az abban foglalt feltételek figyelembevételével.

Beszerzés megnevezése:

**,,Konyhai mérlegek és mérlegsúlyok 2019. évi hitelesíttetése és szükség szerinti javítása”**

**1. Az ajánlatkérő neve, címe:**

Tiszaújvárosi Intézményműködtető Központ

3580 Tiszaújváros, Bethlen G. út 7.

Tel.: 49/548-300

Fax: 49/340-871

**További információk a következő címen szerezhetők be:**

Tiszaújvárosi Intézményműködtető Központ

Kazinczy Közösségi Ház

Cím: 3580 Tiszaújváros, Kazinczy út 3.

Kapcsolattartó: Molnár Judit

Tel.: 49/548-326

Fax: 49/340-871

E-mail cím: tik@tujvaros.hu

**2. Az ajánlatkérés tárgya:**

**,,Konyhai mérlegek és mérlegsúlyok 2019. évi hitelesíttetése és szükség szerinti javítása”**

A beszerzés részei, amelyekre ajánlatot lehet tenni: ***a részekre történő ajánlatkérés nem indokolt***

**A műszaki/szakmai dokumentáció rendelkezésre bocsátásának módja:**

Műszaki/szakmai dokumentáció jelen beszerzés során nem készült. A műszaki tartalmat az ajánlatkérés 13. pontja tartalmazza.

**3. A megkötendő szerződés meghatározása:**

Vállalkozási szerződés **,,Konyhai mérlegek és mérlegsúlyok 2019. évi hitelesíttetése és szükség szerinti javítása”** tárgyában.

**4. A szerződés teljesítésének határideje:**

A 2019. március 18-ai hitelesítés lejárati idejű mérőeszközök tekintetében:

***2019. március 18.***

A 2019. október 11-ei hitelesítés lejárati idejű mérőeszközök tekintetében:

***2019. október 11.***

Az ajánlatkérő a teljesítési határidőhöz képest előteljesítést elfogad.

**5. A teljesítés helye, természetbeni helye:**

|  |  |
| --- | --- |
| Hunyadi Iskola konyha | Alkotmány köz. 2. |
| Széchenyi Iskola konyha | Deák Ferenc tér 16. |
| Eötvös Gimnázium konyha | Munkácsy M. út 13. |
| Központi konyha | Kazinczy F. út 2. |
| Napsugár Bölcsőde konyha | Mátyás király út 34. |
| Ezüsthíd Gondozóház konyha | Bartók Béla út 3-5. |
| Bóbita Óvoda konyha | Kazinczy F. út 1. |
| Tündérkert Óvoda konyha | Alkotmány köz. 2. |
| Szederinda Óvoda konyha | Dózsa Gy. út 9. |
| Szivárvány Óvoda konyha | Pajtás köz 13. |
|  |  |

**6. Az ellenszolgáltatás teljesítésének feltételei:**

Ajánlatkérő (Megrendelő) előleget nem fizet.

A nyertes ajánlattevő (Vállalkozó) a szerződés időtartama alatt 2 (kettő) alkalommal jogosult Ajánlatkérő (Megrendelő) felé számlát kiállítani, a 4. pontban meghatározott teljesítési határidőkhöz igazodó teljesítéseknek megfelelően. A vállalkozói díj a hiánytalan, hibátlan teljesítések igazolását követően kerül kiegyenlítésre.

Ajánlatkérő (Megrendelő) a szerződésben meghatározott módon és tartalommal történő teljesítést követően, a teljesítésigazolás szerint kiállított számla alapján, a számla Ajánlatkérő (Megrendelő) részéről történő kézhezvételét követő 15 napon belül az ellenszolgáltatást átutalással teljesíti.

**7. Kizáró okok:**

Nem lehet ajánlattevő az a természetes, jogi személy, vagy jogi személyiséggel nem rendelkező gazdálkodó szervezet, aki vagy amely:

1. a szerződéssel érintett szervezettel közszolgálati jogviszonyban, munkaviszonyban vagy munkavégzésre irányuló egyéb jogviszonyban áll (a továbbiakban: érintett dolgozó/munkatárs),
2. az érintett dolgozó közeli hozzátartozója,
3. az a gazdálkodó szervezet, amelyben az érintett dolgozó, vagy annak közeli hozzátartozója tulajdoni részesedéssel rendelkezik,
4. egy évnél régebben lejárt adó-, vám-, vagy társadalombiztosítási járulékfizetési kötelezettségének nem tett eleget,
5. akinek az önkormányzati adóhatóságnál nyilvántartott adótartozása van,
6. aki ellen csőd-, felszámolási eljárás van folyamatban, aki végelszámolás alatt áll,
7. akinek tevékenységét a cégbíróság felfüggesztette,
8. aki nem szerepel a cégjegyzékben,
9. aki nem rendelkezik a tevékenység folytatásához előírt engedéllyel, jogosítvánnyal, illetve szervezeti, kamarai tagsággal,
10. aki korábbi, az önkormányzattal kötött szerződésének teljesítése során súlyos szerződésszegést követett el,
11. akinek az adószámát a Nemzeti Adó- és Vámhivatal felfüggesztette, illetve törölte,
12. aki nem minősül átlátható szervezetnek,
13. aki a jelen ajánlatkérés közzétételétől visszafelé számított két év során az önkormányzattal, vagy az önkormányzat gazdasági társaságával vagy intézményével kötött szerződésének teljesítése során szerződési kötelezettségét nem teljesítette, amely folytán vele szemben meghiúsulási kötbérigény került érvényesítésre, vagy a teljesítési véghatáridőhöz képest legalább 2 alkalommal 10 napot meghaladó késedelembe esett, amelyek folytán vele szemben késedelmi kötbérigény került érvényesítésre,
14. aki a kizáró okokkal kapcsolatban valótlanul nyilatkozott.

A megkövetelt igazolási mód:

A kizáró okok fenn nem állásáról az ajánlattevőknek nyilatkoznia kell ajánlatának benyújtásával egyidejűleg az ajánlatkérés mellékletét képező nyomtatványon.

**8. Az ajánlattételi határidő:**

***2019. február hó 25 nap 14 óra***

**9. Az ajánlat benyújtásának helye, módja:**

Tiszaújvárosi Intézményműködtető Központ

Kazinczy Közösségi Ház

3580 Tiszaújváros, Kazinczy út 3. 73/2. szoba

Molnár Juditnál

Az ajánlat postai úton, vagy személyesen munkanapokon H – CS: 8:00 és 16:00 óra, P: 8:00 és 13:30 óra között, az ajánlattételi határidő lejártának napján 8:00 és 14:00 óra között adható le.

Az ajánlatot zárt borítékban, 1 eredeti példányban kell benyújtani. A borítékon fel kell tüntetni a következő szöveget:

 - **,,Konyhai mérlegek és mérlegsúlyok 2019. évi hitelesíttetése és szükség**

 **szerinti javítása”**

 *- Az ajánlattételi határidő előtt* (2019. február hó 25 nap 14 óra) *nem bontható fel!*

* az ajánlattevő nevét és székhelyét,
* „Iktatóban nem bontható fel, azonnal a címzetthez továbbítandó”.

Az ajánlatkérő az ajánlatot akkor tekinti határidőn belül benyújtottnak, ha annak kézhezvétele az ajánlattételi határidő lejártáig, a bontás megkezdéséig megtörténik. A postai küldemények elirányításából, elvesztéséből eredő összes kockázat ajánlattevőt terheli. Ajánlattevő felelőssége, hogy ajánlata megfelelő csomagolásban, formában és időben kerüljön benyújtásra Ajánlatkérő csak az előírt határidőig a megjelölt helyre leadott ajánlatokat tudja értékelni. A határidőn túl érkezett ajánlatok érvénytelenek.

**10. Az ajánlatok felbontásának helye, ideje:**

Tiszaújvárosi Intézményműködtető Központ

Polgármesteri Hivatal

3580 Tiszaújváros, Bethlen G. út 7.

201. sz. helyiség

Dátum: ***2019. február hó 25 nap. 14:00 óra***

**11. Az ajánlatok elbírálásának tervezett időpontja:**

***2019. március hó 1 nap***

**12. Szerződéskötés időpontja:**

***2019. március hó 7 nap***

**13. Műszaki tartalom:**

Az alábbi két táblázatban felsorolt mérlegek és mérlegsúlyok hitelesíttetés előtti átvizsgálását, szükség szerinti felújítását, javítását és hitelesíttetésének teljes körű megszervezését, lebonyolítását kell elvégezni a mérésügyről szóló 1991. évi XLV. törvény 7. és 10. §-a alapján, a mérésügyről szóló törvény végrehajtásáról szóló 127/1991. (X.9.) Korm. rendelet 2. számú mellékletének 11. pontjára és a nem automatikus működésű mérlegek méréstechnikai követelményeiről és megfelelőségének tanúsításáról szóló 19/2016. (VI.17.) NGM rendeletre tekintettel, illetve az általános közigazgatási rendtartásról szóló 2016. évi CL. törvény 81. § (2) bekezdés a) pontja alapján a hitelesítésről hitelesítési bizonyítvány kiállítását is kérjük.

**Kimutatás a hitelesítendő konyhai mérlegekről**

|  |  |  |  |
| --- | --- | --- | --- |
| **KONYHÁK** | **MÉRLEG TÍPUSA** | **MÉRÉSHATÁR** | **HITELESÍTÉS IDEJE** |
| Tündérkert óvoda | digitális RN10-15S-CWRS | 15 kg | 2019.03.18 |
| Eötvös gimnázium | digitális RN10-15S-CWRS | 15 kg | 2019.03.18 |
| Szederinda óvoda | BM-15 | 15 kg | 2019.03.18 |
| Szederinda óvoda | MY204002 | 200 kg | 2019.03.18 |
| Szederinda óvoda | SJ15PRL-315 | 20 kg | 2019.03.18 |
| Központi étterem | digitális RN10-15S-CWRS | 15 kg | 2019.03.18 |
| Központi étterem | MT205005 | 200 kg | 2019.03.18 |
| Központi étterem | 200kg tolósúlyos | 200 kg | 2019.03.18 |
| Bölcsőde | digitális AD-1 | 15 kg | 2019.03.18 |
| Bölcsőde | 150kg tolósúlyos | 150 kg | 2019.03.18 |
| Gondozóház | digitális AD-1 | 15 kg | 2019.03.18 |
| Gondozóház | MB-0-01/11 | 100 kg | 2019.03.18 |
| Bóbita óvoda | MPM202 | 200 kg | 2019.03.18 |
| Tündérkert óvoda | 16kg tányéros | 16 kg | 2019.03.18 |
| Tündérkert óvoda | MT205-005 | 200 kg | 2019.03.18 |
| Tündérkert óvoda | MY204002 | 20 kg | 2019.03.18 |
| Szivárvány óvoda | MY204002 | 20 kg | 2019.03.18 |
| Szivárvány óvoda | MK205282 | 200 kg | 2019.03.18 |
| Szivárvány óvoda  | digitális ACS-A | 15 kg | 2019.03.18 |
| Bóbita óvoda | digitális ACS-A15-ANF | 15 kg | 2019.03.18 |
| Hunyadi iskola | MY204002 | 20 kg | 2019.10.11 |
| Hunyadi iskola | MY204002 | 20 kg | 2019.10.11 |
| Hunyadi iskola | MT205005 | 100 kg | 2019.10.11 |
| Hunyadi iskola | MT205005  | 100 kg | 2019.10.11 |
| Széchenyi iskola | digitális WTC15/s | 15 kg | 2019.10.11 |
| Széchenyi iskola | SJ15PRL | 15 kg | 2019.10.11 |
| Széchenyi iskola | MT205790 | 200 kg | 2019.10.11 |
| Széchenyi iskola | MT205005 | 200 kg | 2019.10.11 |
| Széchenyi iskola | MT205005 | 100 kg | 2019.10.11 |
| Eötvös gimnázium | digitális RN10-15-CWR | 15 kg | 2019.10.11 |
| Eötvös gimnázium | MT205006 | 500 kg | 2019.10.11 |
| Eötvös gimnázium | MT205790 | 200 kg | 2019.10.11 |
| Központi étterem | SDK15 | 15 kg | 2019.10.11 |
|   |   |   |   |
|   |   |   |   |
| **Kimutatás a használatban levő mérlegsúlyokról** |
|   |   |   |   |
| **KONYHÁK** | **MÉRLEGSÚLY TÍPUSA** | **MENNYISÉG** | **HITELESÍTÉS IDEJE** |
| Szederinda óvoda | 5 kg | 1 db | 2019.03.18 |
| Szederinda óvoda | 2 kg | 1 db | 2019.03.18 |
| Szederinda óvoda | 1 kg | 2 db | 2019.03.18 |
| Központi étterem | 1 kg | 1 db | 2019.03.18 |
| Tündérkert óvoda | 10 kg | 1 db | 2019.03.18 |
| Tündérkert óvoda | 5 kg | 1 db | 2019.03.18 |
| Tündérkert óvoda | 2 kg | 3 db | 2019.03.18 |
| Tündérkert óvoda | 1 kg | 2 db | 2019.03.18 |
| Tündérkert óvoda | 0,50 kg | 1 db | 2019.03.18 |
| Szivárvány óvoda | 5 kg | 2 db | 2019.03.18 |
| Szivárvány óvoda | 2 kg | 2 db | 2019.03.18 |
| Szivárvány óvoda | 1 kg | 1 db | 2019.03.18 |
| Szivárvány óvoda | 0,50 kg | 2 db | 2019.03.18 |
| Hunyadi iskola | 1 kg | 1 db | 2019.10.11 |
| Hunyadi iskola | 0,50 kg | 2 db | 2019.10.11 |
| Széchenyi iskola | 2 kg | 1 db | 2019.10.11 |
| Széchenyi iskola | 1 kg | 2 db | 2019.10.11 |
| Széchenyi iskola | 0,50 kg | 1 db | 2019.10.11 |

Kérjük a Tisztelt Ajánlattevőket, hogy ajánlatukat a 4. számú mellékletként csatolt Ajánlati lapon tegyék meg.

Az érvényes ajánlatok elbírálása a legalacsonyabb összegű ellenszolgáltatást tartalmazó ajánlat elve alapján történik. Az elbírálásnál a mindösszesen nettó ajánlati árak kerülnek összehasonlításra.

Az ajánlati árnak tartalmaznia kella szerződésszerű teljesítéshez szükséges összes költséget és mindennemű egyéb kiadást, kivéve a 78/1997. (XII. 30.) IKIM rendelet szerint fizetendő díjakat, melyeket Vállalkozó továbbszámláz Megrendelő felé.

Kérjük, hogy árajánlatukat a fentiek figyelembevételével tegyék meg.

**14. Különleges előírások:**

A javítás idejére az ajánlattevőnek ugyanolyan paraméterekkel rendelkező cseremérleget kell biztosítania.

Ajánlattevőnek az elvégzett javítási munkák tekintetében 6 hónap teljes körű jótállást kell vállalnia.

Ajánlattevő teljes felelősséggel tartozik az általa foglalkoztatott munkatársakért.

**15. Hiánypótlás és helyszíni megtekintés lehetősége: *biztosított****/nem biztosított*

*(Igen válasz esetén: Ajánlatkérő a hiánypótlás lehetőségét biztosítja, azonban a hiánypótlás nem eredményezheti az ajánlat elbírálásra kerülő tartalmi elemei (ajánlati ár) módosítását.)*

**Előzetes telefonon történő egyeztetés után a mérlegek megtekinthetőek a helyszíneken.**

Kapcsolattartó: Molnár Judit

Tel. szám: 70/333-7731

**16. Kiegészítő tájékoztatás kérés határideje:**

***2019. február hó 15. napja 10 óra***

Az Ajánlattevő az ajánlatkérésben foglaltakkal kapcsolatban írásban kiegészítő (értelmező) tájékoztatást kérhet. Ajánlatkérő a beérkezett kiegészítő tájékoztatáskérésekre vonatkozó válaszát a honlapján ([www.tik.tiszaujvaros.hu](http://www.tik.tiszaujvaros.hu)), továbbá Tiszaújváros honlapján ([www.tiszaujvaros.hu](http://www.tiszaujvaros.hu)) teszi közzé.

**17. Egyéb információk:**

17.1 Az ajánlattétel megtörténtével Ajánlattevő hozzájárul neve, székhelye, ajánlati ára és az eljárás lefolytatása során értékelésre kerülő egyéb szempontok nyilvánosságra hozatalához.

17.2 Ajánlatkérő felhívja Ajánlattevő figyelmét arra, hogy Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai minden olyan tiszaújvárosi gazdasági tevékenységet folytató vállalkozás visszterhes szerződésének ( kivéve a közbeszerzési törvény szerint, valamint Tiszaújváros Város Önkormányzata, Polgármesteri Hivatala, önkormányzati intézményei és önkormányzati tulajdonú gazdasági társaságai egymás között megkötésre kerülő szerződéseit)  a megkötésére, amelyek esetén a fentebb felsorolt szervezetek fizetési kötelezettsége a nettó 300 E Ft összeget eléri, vagy azt meghaladja, csak az alábbi feltételek megléte esetén kerülhet sor. Ezen feltételekről a másik szerződő felet szerződéskötés előtt tájékoztatni szükséges.

* A szerződés mellékletét képezi a határozat 1. melléklete szerinti nyilatkozat.
* A szerződés egy pontjában rögzítésre kerül az alábbi feltétel:

               „A … (szerződő fél) hozzájárul, hogy az önkormányzat Polgármesteri Hivatala/intézménye/gazdasági társasága (a megfelelő alkalmazandó) a szerződés mellékletét képező, a lejárt határidejű tartozásokra vonatkozó nyilatkozat valódiságát ellenőrizze. Amennyiben nyilatkozatot tevő félnek jelen szerződés pénzügyi teljesítése előtt a nyilatkozaton meghatározott szervezetek felé lejárt határidejű tartozása, adófizetési vagy bevallási kötelezettsége van és azt a számlán szereplő (számla hiányában a szerződésben meghatározott) fizetési határidő időpontjáig nem rendezi, hozzájárul a tartozás összegének az önkormányzat adóhatósága, Polgármesteri Hivatala, intézményei és saját tulajdonú gazdasági társaságai felé a legkorábbi esedékességű, azonos esedékesség esetén arányosan történő kompenzálásához, illetve beszámításához.”

Tiszaújvárosi gazdasági tevékenységet folytató vállalkozásnak kell tekinteni azt, amely székhellyel, vagy telephellyel rendelkezik Tiszaújvárosban, vagy ideiglenes gazdasági tevékenységet folytat.

A tartozásmentességre vonatkozóan az ajánlattevőknek jelen ajánlatkérés mellékletét képező nyomtatványon kell nyilatkoznia, amely majd a megkötendő szerződés részét fogja képezni.

17.3 Ajánlatkérő felhívja Ajánlattevő figyelmét arra, hogy a megkötendő szerződés érvényességének feltétele, hogy az államháztartásról szóló 2011. évi CXCV. törvény 41. § (6) bekezdésében foglaltak szerint Ajánlattevő átlátható szervezetnek minősüljön, illetve jelen szerződésből eredő követeléseinek teljesítésére/kifizetésére Ajánlatkérő csak a fenti jogszabály szerinti feltétel fennállása esetén jogosult. Ajánlattevő köteles a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglalt feltételeknek történő megfelelőségét érintő bármely változást haladéktalanul, írásban bejelenteni Ajánlatkérő felé. Ajánlattevő tudomásul veszi, hogy a valótlan tartalmú nyilatkozat alapján kötött szerződést Ajánlatkérő azonnali hatállyal felmondja vagy – ha a szerződés teljesítésére még nem került sor – a szerződéstől eláll.

17.4 Ajánlattevőnek árajánlatát fix összegű átalányárként kell meghatároznia, amely - figyelembe véve a helyszíni körülményeket és adottságokat – magában foglalja a szerződésszerű teljesítéséhez, a szakszerű és komplett megvalósításához szükséges valamennyi költségét és mindennemű egyéb kiadást.

17.5 Ajánlatkérő fenntartja az ajánlatkérés eredménytelenné nyilvánításának jogát. Ajánlatkérőt nem terheli szerződéskötési kötelezettség.

17.6 Felhívom a Tisztelt Ajánlattevők figyelmét, hogy részletes árajánlatukat az Ajánlatkérő által rendelkezésre bocsátott jellemző mennyiségek, adatok alapján értelemszerűen tegyék meg.

Felhívjuk szíves figyelmét a jelen ajánlatkérésben foglalt előírások és feltételek alapos áttekintésére és kérem, hogy ajánlatát a leírtak figyelembevételével tegye meg.

Tiszaújváros, 2019. február hó 11 nap

Tisztelettel:

 \_\_\_\_\_\_\_\_\_\_\_\_\_\_\_\_\_

 **Kósa-Tóth Zoltán**

 **igazgató**

Mellékletek:

1. Nyilatkozat kizáró okok hatálya alá nem tartozásról
2. Tartozásmentességre vonatkozó nyilatkozat
3. Átláthatósági nyilatkozat

4. Ajánlati lap